《追念将使叔》
宋代·王炎

青山横白云，野色极潇洒。
见者必属目，实相在其下。
此翁强健时，门外无车马。
夫岂固绝交，欲与无可者。
独我时扣关，辞色颇相假。
玄禅到佛祖，妙句近风雅。
万事已陈迹，哀思泪盈把。
即之不复见，去之不忍舍。
优婆塞何为，酌水日奠斝。
三径草易荒，悲风绕松槚。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。